‘Els millors anys de la nostra vida’ serà l’última pel·lícula del cicle ‘Diumenges de cine’ d’enguany
17 de desembre 2018

​La pel·lícula _Els millors anys de la nostra vida_ es projectarà este diumenge 23 de desembre a les 19 hores en el Centre Cultural Mario Monreal. Este film forma part del cicle ‘Cine i Història’ i s’emmarca en la programació de tardor de la delegació de Cultura de Sagunt. La pel·lícula és en blanc i negre i es projectarà en valencià, de manera gratuïta fins completar l’aforament.  

  

_Els millors anys de la nostra vida_ és una pel·lícula clàssica nord-americana estrenada en 1946 i dirigida per William Wyler. Va ser produïda per Samuel Goldwyn i distribuïda per RKO Radio Pictures. Està basada en la novel·la de MacKinlay Kantor, Glory for me, i protagonitzada per Dana Andrews, Fredric March, Myrna Loy, Teresa Wright i Virginia Mayo. La pel·lícula és un melodrama ambientat després de la Segona Guerra Mundial, que conta la història de tres soldats nord-americans supervivents. Alguns dels soldats tornen als Estats Units amb tares físiques, i encara que al principi són rebuts com herois, després comencen a vore’s marginats i tenen dificultats per a adaptar-se a la vida normal. El projecte va ser encarregat al dramaturg i guionista Robert Sherwood i al director William Wyler, que passaven per un moment professional poc creatiu. La pel·lícula finalment va aconseguir diversos premis cinematogràfics entre els quals destaquen 7 Oscars. 

![](/media/2ynhxedn/49_c_los-mejores-anos-de-nuestra-vida.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/els-millors-anys-de-la-nostra-vida-serà-l-última-pel-lícula-del-cicle-diumenges-de-cine-d-enguany/ "Facebook")
*   [](http://twitter.com/share?url=https://aytosagunto.es/va/actualitat/els-millors-anys-de-la-nostra-vida-serà-l-última-pel-lícula-del-cicle-diumenges-de-cine-d-enguany/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-millors-anys-de-la-nostra-vida-serà-l-última-pel-lícula-del-cicle-diumenges-de-cine-d-enguany/ "Linked In")
*   [](mailto:?body=https://aytosagunto.es/va/actualitat/els-millors-anys-de-la-nostra-vida-serà-l-última-pel-lícula-del-cicle-diumenges-de-cine-d-enguany/)